කළුතර දිස්ත්‍රික්කයේ ‘ඒ’ සහ ‘බී’ ශ්‍රේණිවලට අයත් සියලුම මාර්ග කාපට් කර සංවර්ධනය කිරීමේ යෝධ සංවර්ධන ව්‍යාපාතියක් ජනාධිපති මහින්ද රාජපක්‍ෂ මහතාගේ උපදෙස් පිට මහාමාර්ග සංවර්ධන නියෝජ්‍ය ඇමැති නිර්මල කොතලාවල මහාතාගේ ප්‍රධානත්වයෙන් අගලවත්ත, යාල සහ හොරණ යන ස්ථානවලදී ආරම්භ වුණි.කළුතර දිස්ත්‍රික්කයේ මාර්ගවල කිලෝ මීටර් 473ක් ලබන වසර මැද භාගය වන විට අවසන් කිරීමට සැලසුම් හා ඇස්තමේන්තු කර ඇතැයි නියෝජ්‍ය ඇමැති නිර්මල කොතලාවල මහතා කීවේය.සාමාන්‍යයෙන් මුළු මාර්ග පද්ධතියම සංවර්ධනය කිරීමේදී කැබිනට් පත්‍රිකා අනුමැතිය අවශ්‍ය බවත් දිස්ත්‍රික් මාර්ග සංවර්ධන අධිකාරියට ඒ සඳහා කැබිනට් අනුමැතියකින් තොරව යෝජිත සෑම මාර්ගයක්ම කිලෝ මීටර් 5 බැගින් සංවර්ධනය කිරීමට ටෙන්ඩර් අනුමැතිය ලබා ගත හැකි බැවින් ඒ අයුරින් මෙය සිදුකිරීම කල්ගත නොකර ඉටුකර ගත හැකි මාර්ගයක් බැවින් එම ප්‍රතිපත්තිය ක්‍රියාත්මක කර ඇති බවත් ඒ මහතා කීවේය.අගලවත්තේ සිට බැල්ලපිටිය දක්වා කිලෝ මීටර් 23 සිට 28 දක්වා කිලෝ මීටර් 05ක් සඳහා රුපියල් මිලියන 125ක්ද කිරිමැටිය සිට යාල දක්වා කිලෝ මීටර් 12 සිට 17.6 දක්වා කිලෝ මීටර් 5ක් සඳහා රුපියල් මිලියන 136.7ක් ද, හොරණ සිට අලුත්ගම දක්වා කිලෝ මීටර් 5 සඳහා රුපියල් මිලියන 150 ක් ද රජයෙන් වැය කරනු ලබන බව කළුතර මාර්ග සංවර්ධන ඉංජිනේරු කාර්යාලයේ උසස් නිලධාරිනියක් කීවාය.මේ මාර්ග කළුතර දිස්ත්‍රික්කයේ විශේෂයෙන් වාණිජ නගර හා දැඩි සමීපතාවක් ඇති, එසේම විශාල වශයෙන් රථවාහන ප්‍රවාහනය වන දකුණු පළාතට ප්‍රවේශ මාර්ග හැටියට හඳුනාගෙන ඇති දිස්ත්‍රික්කයේ ප්‍රධානතම මාර්ගවේ..